Diego Cervero

Diego Cervero  ye un .

 Trayeutoria 
Ye'l mayor de los ídolos del uvieísmu de los postreros 14 años. Nel añu 2012 torna al Real Uviéu procedente de la Unión Deportiva Logroñés, equipu nel que xugó les postreres 3 campañes.

La so llegada al primer equipu de la entidá oviedista foi nel branu de 2013, coincidiendo colos tiempos de la so cayida a la Tercer división española, ensin xugadores y al cantu de la desapaición. Hasta esi momentu Diego Cervero formaba parte de la plantía del Real Uviéu “B”, onde xugó con apenes 19 años una fase d'ascensu a Segunda división B.

Debutó en partíu oficial col Real Uviéu el 7 setiembre de 2013, a les órdenes d'Antonio Rivas y frente al Pumarín, acabando'l partíu con empate a 0-0. Na temporada 2003/2004 xuega 29 partíos de la Lliga (Tercer división), 16 d'ellos como titular, anotando 10 tantos. Destacó especialmente'l so estrenu goliador en La Pola Ḷḷena frente al Lenense, anotando los 4 tantos del equipu azul. Al acabar la temporada, l'esperáu ascensu del equipu quedó atayáu tres un emocionante partíu contra l'Atleticu Arteixo nel que l'Uviéu anotó 3 goles nos caberos 10 minutos y quedóse a tan solo un tanto de la Segunda division “B” (3-2). Nesi partíu Cerveru salió del bancu nel postrero tramu del partíu y marcó unu de los goles. Acabáu'l partíu foi sacáu a carranquina por munchos de los 25000 aficionaos que diéronse cita nel Estadiu Carlos Tartiere, mientres lloraba desconsoláu. Na rueda de prensa posterior, inda visiblemente emocionáu, declaró:

Anovó'l so contratu pa la temporada 2004/2005, na que portó'l dorsal 9. Perdióse los primeros partíos por cuenta de una mancadura, y dempués Antonio Rivas nun confió nél pa ser titular. De toes maneres, acabó la temporada con 38 partíos xugaos (21 de titular) y 18 goles marcaos, superando asina de llargu les cifres de l'anterior temporada. Finalmente l'Uviéu ascendió tres una eliminatoria escontra'l Real Avila, que dexó sentenciada en tierres abulenses tres acabar el partíu 1-5 ante más de 3000 oviedistes, nun partíu nel que Cervero nun foi convocáu.

Tres delles especulaciones, Cervero finalmente tamién tuvo presente na plantía del Real Uviéu na temporada 2005/2006 pa encarar el nuevu retu de la Segunda B. Pero les coses fueron distintas, y anque'l mozu canteranu nun esfrutó apenes de minutos de xuegu, anotó dellos goles decisivos pal equipu. Amás per primer vegada ye escoyíu como primer capitán de la plantía, Nel branu de 2006 foi apartáu de la plantía uviedista y tres pasar la temporada braniza ensin equipu, tuvo un pasu fugaz pol Oldham Athetlic, de la Tercer división inglesa. Finalmente esi añu recaló na Unión Deportiva Marbella, de la Segunda división B. Nel equipu malacitano apenas esfrutó de minutos de xuegu y a metá de temporada fichó pol Club Deportivo Lealtad de la Tercer División, equipu col que llegó a xugar la fase d'ascensu a Segunda División B.

Gracies a la bona temporada en Villaviciosa, Diego torna al Real Uviéu en xunu de 2007, na que foi la so segunda etapa nel equipu, que naquel momentu competía de nuevu na Tercer división.

Cervero acabó la temporada 2007/2008 como pichichi de la Tercer división grupu 2 con 26 goles, ayudando asina al Real Uviéu a clasificase pa la fase d'ascensu a Segunda división B, na que cayería esaniciáu contra'l Caravaca Club de Futbol.

Na temporada 2008/2009 foi pichichi otra vegada con 35 goles, superando llargamente los antiguos rexistros y llogrando l'ascensu a Segunda división B contra'l Mallorca B.

En xunetu de 2009 refuga la ufierta de anovamientu del Real Uviéu por dos temporaes, ya qu'él quería tres, aludiendo que precisaba estabilidá llaboral. Por aquelles feches comentó que si l'Uviéu nun-y ufiertaba un contratu per tres temporaes, diba dedicase a estudiar el MIR, pero ye ciertu que nunca dexó la puerta pesllada a otru equipu que-y ufiertara esa estabilidá. Díes mas tarde anuncia el so fichaxe pol recién creáu equipu de la Xunión Deportiva Logroñés, de Segunda divisón B, que-y ufiertaba tres temporaes de contratu.

Nel cómputu global foi-y perbién durante los tres años siguientes. Entamó la campaña 2009/2010 recibiendo delles crítiques per parte d'un sector de la afición roxiblanca, pero gano'l indultu a base de goles. Na campaña del so debú colos rioxanos, Diego Cervero marcaría 13 goles. Na so segunda temporada na Unión Deportiva Logroñés, l'uvieín proclámase pichichi del grupu 2 de Segunda división B con 18 goles.

N'abril de 2012, tres acabar la temporada como pichichi per segunda vegada consecutiva, con 20 tantos, anuncia que quier estudiar el MIR y si non-y llega nenguna ufierta interesante, retiraráse pa poder siguir colos sos estudios y preparar la especialidá de traumatoloxía.

La temporada 2012/2013 na carrera futbolistica de Diego Cervero tará marcada pola so vuelta al so equipu de l'alma. Al entamu del Xunetu confirmase la so vuelta al Real Uviéu. Ye'l fichaxe qu'esperaba l'afición de la capital de Asturies. La so pasión pol color azul y la posibilidá de siguir preparándo'l MIR abrieron les puertes del regresu de Cervero a la so casa.

La temporada 2013/2014 Diego Cervero entama como delanteru titular, anque'l so rendimiento foi decayendo d'acordies col del equipu, viéndose apostráu al banquillu, apareciendo como revulsivu nos postreros minutos de los alcuentros. Magar tou y na temporada de más esixencia del equipu carbayón, y que finalmente acaba n'estrueldosu fracasu, Diego Cervero xuega un total de 33 partíos marcando 12 goles.

Pa la campaña 2014/2015 el futuru de Diego Cervero taba nel aire hasta la llegada del nuevu entrenador. Una temporada na que'l maximu accionista del club, el Grupo Carso, intervién na planificación deportiva. Diego Cervero, demuestra'l so compromisu fiel escontra l'uvieísmu aceptando una rebaxa del 30% nel so sueldu pa siguir nel Uviéu. Esta temporada l'equipu proclámase Campeón del so grupu cola participación del 9 nun segundu planu. Nos play-offs d'ascensu contra'l Cadiz, el conxuntu andaluz adelantase nel Tartiere y el téunicu del Real Uviéu Sergio Egea recurre al delanteru para los postreros minutos. Al poco de salir al prau, Diego Cervero manda un testarazu a la rede tres un centru de Borja Valle.

N'agostu de 2015, na primera xornada del Real Uviéu na Segunda división tres 12 años, Diego Cervero salta la campu del Carlos Tartiere nel minutu 86 ante'l CD Lugo, debutando asina na Segunda división.

 Clubes 
ClubPaísAñuReal UviéuEspaña2003-2006Oldham AthleticInglaterra2006Unión Deportiva MarbellaEspaña2006Club Deportivo LealtadEspaña2007Real UviéuEspaña2007-2009Unión Deportiva LogroñésEspaña2009-2012Real UviéuEspaña2012-

 Palmarés 
 Campeonatos nacionales 
TítuluClubPaísAñuTercer División (Grupu II)Real UviéuEspaña2003-2004Tercer División (Grupu II)Real UviéuEspaña2004-2005Tercer División (Grupu II)Real UviéuEspaña2007-2008Tercer División (Grupu II)Real UviéuEspaña2008-2009

 Distinciones individuales 
DistinciónClubAñuGolesMáximu goliador del Grupu II de Tercer DivisiónReal Uviéu2004-200518 golesMáximu goliador del Grupu II de Tercer DivisiónReal Uviéu2007-200826 golesMáximu goliador del Grupu II de Tercer DivisiónReal Uviéu2008-200935 golesMáximu goliador del Grupu II de Segunda División BUD Logroñés2010-201118 golesMáximu goliador del Grupu II de Segunda División BUD Logroñés2011-201220 goles

 Referencies 

 Enllaces esternos 

Categoría:Persones d'Uviéu
Categoría:Futbolistes del Real Uviéu Vetusta
Categoría:Futbolistes del Club Deportivo Lealtad